**PSIHIJATRIJSKA BOLNICA LOPAČA**

**LOPAČA 11,51218 DRAŽICE**

**RKP BROJ: 49155**

**MATIČNI BROJ: 03321347**

**OIB: 56523220122**

**RAZINA: 21**

**RAZDJEL: 000**

**ŠIFRA DJELATNOSTI NKD: 8610**

**ŠIFRA OPĆINE: 170**

**IBAN HR8123600001101717734**

**BILJEŠKE**

 **UZ FINANCIJSKE IZVJEŠTAJE**

 **ZA RAZDOBLJE OD 01.SIJEČNJA DO 31. PROSINCA 2023. GODINE**

Psihijatrijska bolnica Lopača (PB Lopača-u nastavku) sa sjedištem u Lopači, Lopača 11, javna je zdravstvena ustanova- specijalna bolnica,upisana u registar Trgovačkog suda u Rijeci. Osnivač Bolnice je Grad Rijeka.

Bolnica je registrirana za obavljanje slijedećih djelatnosti:

* bolničko liječenje iz djelatnosti psihijatrije,
* stacionarnu palijativnu skrb,
* specijalističko-konzilijarnu zdravstvenu zaštitu, dijagnostiku i medicinsku rehabilitaciju iz djelatnosti psihijatrije,
* nastavnu djelatnost koja obuhvaća izvođenje nastave za potrebe nastavnih ustanova,
* dnevno bolničku opskrbu u okviru ambulantnog liječenja iz djelatnosti psihijatrije,
* sudsko-medicinska vještačenja iz psihijatrijske struke,
* socijalnu uslugu smještaja psihički bolesnih odraslih osoba.

Sredstva za rad Bolnice osiguravaju se iz više izvora

* za zdravstvenu djelatnost: iz proračuna osnivača, Hrvatskog zavoda za zdravstveno osiguranje,te slobodnim ugovaranjem sa fizičkim i pravnim osobama.
* za socijalnu uslugu smještaja temeljem Ugovora o međusobnim odnosima sa Ministarstvom za demografiju ,obitelj ,mlade i socijalnu politiku.

**ZAKONSKA OSNOVA ZA UVOĐENJE PROGRAMA**

* Zakon o zdravstvenoj zaštiti ("Narodne novine" br. 100/18,125/19,147/20,119/22,156/22,33/23)
* Zakon o socijalnoj skrbi (“Narodne novine” br.18/22,46/22,119/22,71/23)
* Zakon o ustanovama (“Narodne novine” br. 76/93, 29/97, 47/99, 35/08,127/19,151/22)
* Zakon o proračunu („Narodne novine“ br.144/21)
* Strategija razvoja Grada Rijeke za razdoblje 2021. – 2027. Godine(„Službene novine Grada Rijeke“br.5/2021.)
* Pravilnik o utvrđivanju proračunskih i izvanproračunskih korisnika državnog proračuna i proračunskih i izvanproračunskih korisnika proračuna jedinica lokalne i područne (regionalne) samouprave te o načinu vođenja Registra proračunskih i izvanproračunskih korisnika (»Narodne novine«, br. 128/09, 142/14,23/19,83/21)
* Podaci iz registra proračunskih i izvanproračunskih korisnika proračuna ("Narodne novine" br. 60/20).

 **BILJEŠKE**

**UZ IZVJEŠTAJ O PRIHODIMA I RASHODIMA, PRIMICIMA I IZDACIMA**

 **ZA RAZDOBLJE OD 01.01. DO 31.12.2023.GODINE**

**Ukupni prihodi i primici Proračuna Psihijatrijske bolnice Lopača ostvareni u razdoblju od 01.01. do 31.12.2023. godine iznose 2.478.422,12 eura.**

**Ukupni rashodi i izdaci Proračuna Psihijatrijske bolnice Lopača ostvareni u razdoblju od 01.01. do 31.12.2023. godine iznose 2.463.759,52 eura.**

**Višak prihoda i primitaka u 2023. godini iznosi 14.662,60 eura tako da ukupni manjak prihoda i primitaka Psihijatrijske bolnice Lopača na kraju razdoblja iznosi 757.098,60 eura.**

**Ukupni prihodi iznose 2.478.422,12 eura i veći su u odnosu na prethodno razdoblje za 17.2%.**

**6361 Tekuće pomoći proračunskim korisnicima iz proračuna koji im nije nadležan**

Prihodi su ostvareni temeljem javnog poziva Ministarstva rada, mio i obitelji iz 2022.godine te se Odlukom vlade nastavlja financijska podrška i u 2023.godini sve do travnja 2024.godine.Ostvareni iznos u 2023.godini energetske potpore iznosi 3.847,25 eura,(uglavnom smo koristili potporu za el. energiju).

**6526 Ostali nespomenuti prihodi**

Prihodi od sufinanciranja cijene usluge i participacije veći su u promatranom razdoblju 21.9% budući je Ministarstvo rada, mirovinskog sustava, obitelji i soc. politike aneksom Ugovora o međusobnim odnosima povećalo troškove smještaja za korisnike (1.023,40 eur /korisnik/ mj ) primjenom od 01.sječnja 2023.godine.

**6615 Prihodi od pruženih usluga**

Prihodi od pruženih usluga veći su od istovrsnih prihoda u 2022. godini 5.7% zbog bolje popunjenosti bolničkih kapaciteta.(ostvareni Bo dani u 2023. g. 32513).

**6711 Prihodi iz nadležnog proračuna za financiranje rashoda poslovanja**

Sredstva iz izvora Opći prihodi veća su 20.9 % u odnosu na 2022.godinu najvećim dijelom kako bi se osigurala sredstva za isplatu plaća djelatnicima te nabavu nefinancijske imovine i završetak projekta sanacije toplovoda Bolnice.

**673 Prihodi od HZZO-a na temelju ugovornih obveza**

Prihodi od HZZO-a su veći 22.7% u odnosu na 2022.godinu zbog veće fakturne realizacije u promatranom periodu. Od ugovorenog limita u 2023. godini u iznosu 809.214,39 eura, Bolnica je ukupno manje fakturirala u iznosu 285.336,93 eura dok ukupna i prenesena obveza prema HZZO zbog manje fakturne realizacije na dan 31.12.2023.g. iznosi 1.060.056,24 eura.

**Ukupni rashodi poslovanja iznose 2.291.655,08 eura i veći su u odnosu na prethodno razdoblje za 10.06%.**

**3111 Plaće za redovan rad**

Povećani su rashodi za bruto plaće između ostalog i jer je planirano povećanje plaće od 6% od 1.siječnja 2023.godine, te narednih 2% od 01.travnja 2023.g. sukladno dodatku 1.Temeljnog kolektivnog ugovora za službenike i namještenike u javnim službama. Sredstva su se osigurala preraspodjelom iz izvora Opći prihodi i primici te iz vlastitih prihoda Bolnice.

**3113 Plaće za prekovremeni rad**

Povećan je iznos sredstava za plaće za prekovremeni rad budući je broj djelatnika u padu posebno zdravstvenog kadra što zbog dugotrajnih bolovanja, što zbog nedostatka kadra na tržištu rada.

**3227 Službena radna i zaštitna odjeća**

Izdatak je značajno povećan u odnosu na prošlo razdoblje budući je osigurana zaštitna odjeća za kompletno zdravstvo, kuhinju, praonicu i tehničku službu u 2023.godini.

**3232 Usluge tekućeg i investicijskog održavanja**

Povećani su izdaci na poziciji održavanja u odnosu na 2022.godinu za 100% a vezani su za, uz redovne servise i održavanja i izvanredne popravke- servis isparivača,dizala,uređaja u praonici,nabavu ventilatora za sustav odimljavanja kotlovnice, dodatne radove vezane uz rekonstrukciju toplovoda…

**3238 Računalne usluge**

U 2023.godini izdaci na ovoj poziciji odnose se na nadogradnju inf. sustava za e-Liste /e Naručivanje prema novoj specifikaciji HZZO-a.

**3239 Ostale usluge**

Najveća stavka je trošak usluga pripreme obroka od strane CK Rijeka koji je Bolnica koristila mjesec dana zbog bolovanja djelatnica u kuhinji i nedostatka kadra.

**4 Rashodi za nabavu nefinancijske imovine**

**Ukupni rashodi za nabavu nefinancijske imovine iznose 172.104,44 eura i značajno su veći u odnosu na prošlogodišnje razdoblje.**

Rashodi za nabavu nefinancijske imovine u iznosu 50.043,65 eura vezani su uz Plan Nabave ali, zahvaljujući sredstvima Grada Rijeke obnovio se vozni park novim službenim vozilom te je praonica rublja dobila neophodnu sušilicu rublja.

Sanacija toplovoda bolnice je projekt realiziran u 2023.godini u ukupnom iznosu 122.061 eura iz izvora Opći prihodi i primici te iz vlastitih prihoda. Vrijednost projekta

uz projektnu dokumentaciju ukupno iznosi 131.352 eura.

**Struktura ukupnih rashoda i izdataka je slijedeća:**

**Višak prihoda od poslovanja u iznosu 186.767,04 eura, te manjak prihoda od nefinancijske imovine u iznosu 172.104,44 eura čine ukupni višak bolnice za 2023.godine u iznosu 14.662,60 eura.**

**Iznos prenesenog manjka poslovanja iznosi 771.761,20 eura tako da je konačni rezultat - manjak poslovanja u visini 757.098,60 eura.**

 BILJEŠKE UZ BILANCU

**B001 IMOVINA**

Vrijednost nefinancijske imovine na dan 31.12.2023.godine veća je u odnosu na vrijednost prethodnog razdoblja za 18.4% budući se realizirala nabava opreme sukladno Planu nabave, nabava novog vozila i sušilice te je završen projekt sanacije toplovoda bolnice u ukupnom iznosu 131.352 eura.

Vrijednost dugotrajne imovine ispravljena je prosječnim godišnjim stopama linearnom metodom, te su za ispravak vrijednosti umanjeni Vlastiti izvori.

**Financijska imovina**

Povećana je vrijednost financijske imovine u odnosu na 2022. godinu za 79%

zbog vreće vrijednosti raspoloživih novčanih sredstava na poslovnom računu Bolnice i samim time bolje likvidnosti poslovanja.

**Potraživanja za prihode poslovanja**

Potraživanja su veća u odnosu na 2022. godinu u iznosu 17.7% te se odnose na potraživanja temeljem pruženih usluga (veća popunjenost bolničkih kapaciteta)te temeljem ugovornih obveza HZZO-a.

**B003 OBVEZE I VLASTITI IZVORI**

Vidljiv je porast obveza za rashode poslovanja za 18.4% u odnosu na 2022.godinu.

Povećane su obveze za zaposlene za 5.3% , obveze za financijske rashode su veće 21.1% ,ostale tekuće obveze u iznosu 35.7% i to najvećim dijelom obveze za neizvršen rad- avans HZZO koje ukupno iznose 1.060.056,24 eura za manje izvršen rad sukladno usklađenju za zapisnikom HZZO.

**Izvanbilančni zapisi**

Vrijednost na izvanbilančnim zapisima odnosi se na primljena jamstva i garancije po sklopljenim ugovorima i evidentiranim sudskim sporovima u tijeku čiji popis dostavljamo u tablicama u prilogu.

**Struktura ukupnih rashoda i izdataka prema Bilanci je slijedeća:**

**Manjak prihoda od nefinancijske imovine u iznosu 273.505,08 eura i manjak primitaka od financijske imovine u iznosu 483.593,52 eura.**

**Provedena je korekcija rezultata zbog kapitalnih prijenosa na način zaduženja viška prihoda poslovanja ,a odobrenja računa manjka prihoda od nefinancijske imovine u iznosu od 88.485 57 eura.**

**Iznos prenesenog manjka poslovanja iznosi 771.761,20 eura tako da je konačni rezultat - manjak poslovanja u visini 757.098,60 eura.**

**BILJEŠKE UZ IZVJEŠTAJ O RASHODIMA PREMA FUNKCIJSKOJ KLASIFIKACIJI – OBRAZAC RAS-funkcijski**

**Šifra 0732 Usluge specijalističkih bolnica –** rashodi redovne djelatnosti bolnice prema funkcijskoj klasifikaciji razvrstavaju se unutar funkcije 07- Zdravstvo. Rashodi se sastoje od rashoda poslovanja i rashoda za nabavu nefinancijske imovine te odgovaraju pozicijama u PR-RAS i to Y345 – Ukupni rashodi. Ukupni rashodi 2023. godine veći su u odnosu na 2022. godinu ponajviše zbog većih rashoda za nabavu nefinancijske imovine.

 BILJEŠKE UZ IZVJEŠTAJ O OBVEZAMA

Povećanje obveza u izvještajnom razdoblju iznosi 3.122.294,85 eura dok iznos podmirenih obveza iznosi 2.832.859,54 eura.

Stanje obveza na kraju izvještajnog razdoblja u iznosu 1.278.857,88 eura uz neplaćene obveze prema dobavljačima za materijalne rashode sastoji se i od nedospjele obveze prema zaposlenima - plaća za prosinac 2023.godine te obveze prema HZZO za neizvršeni rad koja čini gotovo 83% ukupnih obveza.

Dospjelost obveza prema dobavljačima za materijal i sirovine i nabavu imovine je do 30 dana najviše (iznos 2.381,93 eura) .

U trenutku predaje izvještaja podmirene su sve obveze za materijalne rashode i usluge te su isplaćene obveze za zaposlene (plaća 12/2023.).

U LOPAČI, 31.01.2024.

Pročelnica Službe nezdravstvenih djelatnosti

Iva Bralić Pavelić, mag.oec.

 **R A V N A T E LJ Neven Ivanović, dipl.oec.**